Mario Qomes

**Mario Qarsiya Qomes** () - Hücum mövqeyinde oynayan alman futbolçu. Almaniyanın Ştutqart formasını geyinir. Ştutqartda ikinci dönəmdən əvvəl Volfsburq, Beşiktaş (icarə), Fiorentina, Bayern Münhen və Ştutqart klublarında çıxış edib. O, Bayern Münhenə transferi ilə 2013-cü ilə qədər Alman Bundesliqasının ən bahalı (30 milyon avro) futbolçusu olub. 2006-07 mövsümündə Ştuttqartda göstərdiyi nəticə ilə Almaniyada ilin futbolçusu seçilib.

## Klub karyerası
### VfB Ştuttqart

Qomes, peşəkar futbola 2003-04 mövsümündə II Ştuttqart klbunda başlayıb. İki mövsüm aralıqla gah II Ştutqartda gah da Ştuttqartda oynayıb. İki mövsümdə Qomes II Ştuttqartda 43 oyuna 21 qol vurub. Ştuttqartda isə ilk debütünü 9 mart 2004 tarixində UEFA Çempionlar Liqasında Çelsiyə qarşı edib. Bundesliqada isə ilk debütünü 8 may tarixində edib. 2003-04 mövsümündə yalnız 2 oyunda çıxış edib.

2005-06 mövsümündən etibarən davamlı olaraq Bundesliqada çıxış edib. İlk mövsümündə 30 oyuna çıxıb, 6 qol atmağı bacarıb. İlk qolunu 17 sentyabr 2005 tarixində 1.FSV Mayns klubuna qarşı 2-1 məğlub olunan oyunda vurub.

2006-07 mövsümü Qomesin karyerasında ilk kuboklarını qazanmaqla seçilib. O həmçinin karyerasının ən qollu mövsümünü keçirib. Bu mövsüm bütün turnirlər daxil olmaqla 30 oyuna 16 qol vurmağı bacarıb. Bunlardan 14-ü Bundesliqada olub. Bunun nəticəsində VfB Ştuttqart 2006-07 mövsümündə Bundesliqada çempion adını qazanıb. Qomes isə 2007-ci ildə Almaniyada İlin Futbolçusu seçilib  və müqaviləsini 2012-ci ilin sonuna qədər uzadıb.

2007-08 mövsümündə Qomes bu nəticəsini yaxşılaşdırıb və 19 qol ilə fərqlənib. Həmin mövsüm isə Ştuttqart əvvəlki mövsüm qədər uğurlu çıxış edə bilmədi. Qomes bu nəticəsi ilə bombardirlər siyahısında Luka Tonidən sonra ikinci yeri tutub. Alman kubokunda isə 6 qol ilə bombardir olub. Bu uğurlu çıxışı ilə ona "Cənab Etibarlı" ləqəbi verilib.

2008-09 mövsümündə Ştuttqart təkrar çempionluq yarışında iştirak edib və mövsümün sonlarına yaxın lider Volfsburq ilə görüşdə klubunun dörd qolunun da müəllifi olub  və vacib qələbənin əsas iştirakçısı olub. Ancaq buna baxmayaraq Ştuttqart mövsümü üçüncü sırada başa vurub. Qomes isə 32 oyunda 24 qol ilə fərqlənib. Ümumilikdə isə 44 oyuna 35 qol vurub.

## Bayern Münhen

26 May 2009 tarixində Qomes, Bundesliqa rekordu ilə 30 milyon avroya qarşılıq olaraq, Bayern Münhene transfer oldu. 2009-10 mövsümündə Qomes Bayern Münhendə heç də yaxşı çıxış etmədi və mövsümü cəmi 14 qol ilə başa vurdu.

 2010-11 mövsümündə isə o, əvvəlki illərdən də yaxşı çıxış etdi və 2010-11 mövsümündə 28 qol ilə Bundesliqa bombardiri oldu. Bu onun karyerasında ilk və tək bombardir tituludur. O 100-cü qolunu 7 may 2011 tarixində Bayern Münhenin Sent Pauliyi 8-1 məğlub etdiyi matçda vurdu və həmçinin het-trik etdi. Ümumiyyətlə Qomes, Bundesliqada 13 dəfə het-trik edib. Bayern Münhendə 2-ci mövsümünü Qomes 39 qol ilə başa vurdu.

2011-12 mövsümündə əvvəlki mövsümlərdən çox qol vursa da bombardir titulu qazana bilmədi. Ümumiyyətdə 52 oyuna 41 qol vurmağı bacardı. 4 Aprel 2012 tarixində müqaviləsini 2016-cı ilə qədər uzatdı. 19 May 2012 tarixində karyerasında 2-ci dəfə UEFA Çempionlar Liqasında çıxış etdi ancaq Bayern Münhen finalda Çelsiyə penaltilərlə məğlub oldu.

2012-13 mövsümünə Qomes, Avro 2012dən biləyindən əməliyyat ilə qayıtdı. Zədəsinə görə transfer edilən Mario Madzukiçin arxasında qaldı. 23 Apreldə Bayern Münhenin Barselonanı 4-0 məğlub etdiyi matçda klubunun 2-ci qolunu vurdu. Ümumilikdə 32 oyunda 19 qol vurdu. 6 İyun 2013 tarixində Qomesin məsləhətçisi dedi ki, "Aydındır ki, Qomes Bayerndə qalmayacaq". Buna səbəb olaraq onun Madzukiçin arxasında qalması göstərildi.

## Fiorentina
8 İyul 2013 tarixində Qomes Fiorentinaya transfer olduğunu bildirdi. Müqavilənin məbləği 20 milyon avro idi və 4 illik idi. 15 İyul tarixində 20 min azarkeşin iştirakı ilə onun müqaviləsi üçün tədbir keçirildi.

Qomes ilk qollarını 1 sentyabr tarixində Cenoaya qarşı vurdu. Lakin Qomesin Fiorentinadaki çıxışı o qədər də uğurlu olmadı. Dizindən zədə olan futbolçu, bir də 15 Fevral 2014 tarixində İnter ilə olan oyunda çıxış edə bildi. 13 mart tarixində UEFA Avropa Liqasında Yuventusa qarşı oyunda qol vurdu. 23 mart tarixində isə Napoli ilə oyunda Qomes yenə dizindən zədələndi. 2013-14 mövsümündə yalnız 4 qol vura bildi.

2014-15 mövsümündə isə ilk qolunun 21 yanvar 2015 tarixində Atalantaya qarşı vurdu. O bu mövsümü 20 oyun və 6 qol ilə başa vurdu

## Beşiktaş

30 İyul 2015 tarixində Qomes, Beşiktaşa icarə əsasında transfer oldu. Beşiktaşda ilk qolunu Başakşehire qarşı vurdu. 2015-16 Türkiyə Super Liqasında Beşiktaş ilə çempionluq qazanan Qomes, 2015-16 mövsümündə Türkiyə Super Liqasının 26 qol ilə bombardiri, 28 qol ilə isə Beşiktaş tarixinin bir mövsümdə ən çox qol vuran xarici futbolçusu oldu. Qomes həmçinin qol/oyun nisbətində hələ Beşiktaş tarixinin ən uğurlu futbolçusudur. 2016-cı ilin aprel ayından əvvəl Beşiktaşa 1000 avroya məxsus ola bilərdi. Lakin Qomes fikirləşəcəyini açıqladı. 2016 Avropa Çempionatında iştirak üçün Fransaya yollanan Qomes, Almaniyanın mübarizəni dayandırması ilə Beşiktaş və Fiorentina ilə danışıqlara başladı. İyul ayına qədər davam edən danışıqlara baxmayaraq Türkiyədə 15 İyul dövlət çevrilişinə cəhd hadisəsinə görə Facebook sosial şəbəkəsindəki profilindən Türkiyədə qalmamağa qərar verdiyini açıqladı.

## Volfsburq

17 Avqust 2016 tarixində Volfsburq klubu Mario Qomes üçün Fiorentina ilə razılığa gəldiyini elan etdi. İllik 5,5 milyon avro alan Qomes, 2016-17 mövsümünü Bundesliqada Volfsburq ilə 16-cı pillədə başa vurdu və Bundesliqa 2-də 3-cü pillənin sahibi ilə ikinci liqaya düşməmək üçün mübarizə aparmalı oldu. Play-out adı verilən qarşılaşmalarda Volfsburq, Ayntraxt Braunşvayq klubun keçərək, Bundesliqada mübarizəni davam etdirdi.

## 2. Ştuttqart dönəmi

2017-18 mövsümünün qış transfer dövründə Qomes doğma klubu Ştutqarta geri qayıtdı. Qomes digər klubların əksinə Ştuttqartda 27 nömrəli formanı geyinir.

## Milli karyerası

Mario Qomes, ispan mənşəli olmasına baxmayaraq, milli olaraq Alman millisini seçdi və Alman cavan millilərdə 14 yaşından etibarən çıxış etdi. Alman Millisində debütünü 7 fevral 2007 tarixində etdi. Almaniya, İsveçrəyə 3-1 qalib gəldi və Qomes 2-ci qolun müəllifi oldu.

 Uğurlu çıxışlarından sonra Yoahim Löv tərəfindən Alman Millisinin Avro 2008 heyətinə dəvət aldı. Lakin uğursuz çıxışı nəticəsində çox tənqid edildi və qrup oyunları xaricində çıxış etmədi. Almanlar isə turniri 2-ci pillədə başa vurdular.

2010 Dünya çempionatında da heyətə daxil edilsə də, bu turnirdə də uğursuz çıxışı ilə nəticələndi və bir başqa beynəlxalq turnirdə fərqlənə bilmədi.

Avro 2012 seçmələrində uğurlu çıxışı ilə Avro 2012 heyətinə dəvət aldı. Avro 2012-də ilk qolunu Portuqaliya millisinə vurdu və Almaniya qalib gəldi. 2-ci matçda isə Hollandiyaya qarşı 2 qol vuran Qomes, Almaniyanın 2-1 qalib gəlməsində əsas rol oynadı. Sonraki matçlarda fərqlənə bilməsə də turniri bombardir bitirən 6 futbolçudan biri oldu.

2013-14 mövsümündə dizindan aldığı zədəyə görə 2014 Dünya Çempionatında iştirak etmədi.

Qomes 4 illik fasilədən sonra 2015-ci ilin Noyabrında Almaniyanın Hollandiya olan yoldaşlıq görüşü üçün heyətə daxil edildi. Qomesin tək qolu Almaniyanı 3-2 məğlubiyyətdən xilas etmədi.

2016 Avropa Çempionatı Almaniya heyətinə daxil edilən Qomes, qrup mərhələsində Şimali İrlandiya ilə olan oyunda qələbə qolunu vurdu. 1/16 final mərhələsində Slovakiyaya vurduğu qol ilə Almaniyanın Avropa Çempionatları tarixində ən çox qol vuran futbolçusu oldu.

## Karyera statistikası
### Klub statistikası

## Milli qolları

## Uğurları

## Klub uğurları

**VfB Ştuttqart**
* Bundesliqa - 2006-07

**Bayern Münhen**
* Bundesliqa - 2009-2010, 2012-13
* Almaniya Kuboku - 2009-10, 2012-13
* Almaniya Super Kuboku - 2010, 2012
* UEFA Çempionlar Liqası - 2012-13

**Beşiktaş**
* Türkiyə Super Liqası - 2015-16

## Milli uğurları

* 2010 FİFA Dünya Kuboku - 3-cü yer
* 2008 Avropa Çempionatı - Final
* 2016 Avropa Çempionatı - Yarım final

## Şəxsi uğurları

* Almaniyada İlin Futbolçusu - 2007
* Almaniya Kuboku bombardiri - 2007-08 (6 qol), 2012-13 (4 qol)
* Bundesliqa bombardiri - 2010-11 (28 qol)
* UEFA Avropa Kuboku bombardiri - 2012 (3 qol) 6 futbolçu ilə birlikdə
* İtaliya Kuboku bombardiri - 2014-15 (5 qol)
* Türkiyə Super Liqası bombardiri - 2015-16 (26 qol)

## İstinadlar

## Xarici keçidlər
*